Diari Oficial de la Generalitat Valenciana


Sumari del DOGV 4626, del 10-11-2003 (2003/11506)

ACORD de 7 de novembre de 2003, del Consell de la Generalitat, constituït en Junta General d'Accionistes, amb el caràcter d'Universal, de l'Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS), pel qual es renoven els membres del Consell d'Administració de l'institut esmentat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4626

Data del DOGV
:   10-11-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/11212


Data del document
:   07-11-2003

Organisme emissor
:   Institut per l'Acreditació i Avaluació de les Pràctiques Sanitàries, SA

Tipus de document
:   Acord

Descriptors 

:   * Institut per a l'Acreditació i Avaluació de Les Pràctiques Sanitàries
    * societat anònima
    * servei sanitari

ACORD de 7 de novembre de 2003, del Consell de la Generalitat, constituït en Junta General d'Accionistes, amb el caràcter d'Universal, de l'Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS), pel qual es renoven els membres del Consell d'Administració de l'institut esmentat. [2003/X11934]
  
El Consell de la Generalitat, en la reunió del dia 7 de novembre de 2003, va adoptar l'acord següent:
  
Pel Decret 14/2002, de 8 de febrer, el Consell de la Generalitat va acordar la constitució de la societat mercantil Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS), i en va aprovar els estatuts pels quals es regix.
  
Mitjançant una escriptura pública, formalitzada davant del notari del Col·legi de Valencia Antonio Soto Bisquert, el dia 3 d'abril de 2002, es va constituir la societat Institut per a l'Acreditació i Avaluació de les Pràctiques Sanitàries, SA, Societat Unipersonal.
  
El Reial Decret Legislatiu 1564/1989, de 22 de desembre, que va aprovar el text refós de la Llei de Societats Anònimes, en els articles 123, 126 i 131, determina la competència de la Junta General per al nomenament i la separació dels administradors socials, i assenyala així mateix la possibilitat que els administradors siguen reelegits una o més vegades.
  
Segons consta en el Decret 14/2002, de 8 de febrer, del Consell de la Generalitat, la Generalitat és l'únic soci de la mercantil Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS), per la qual cosa correspon al Consell de la Generalitat, constituït en Junta General d'Accionistes, amb el caràcter d'Universal, acordar la renovació del Consell d'Administració mitjançant el cessament dels membres de l'actual Consell d'Administració i el nomenament dels nous membres d'este, així com del seu president, segons que establix l'article 10 dels estatuts socials.
  
Per tant, el Consell de la Generalitat, reunit a València el dia 7 de novembre de 2003, com a Junta General d'Accionistes, amb el caràcter d'Universal, de la mercantil Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS), accepta, per unanimitat, la realització de la Junta i els punts següents com a orde del dia de la reunió:
  
1. Cessament de la totalitat dels membres del Consell d'Administració.
  
2. Nomenament dels nous membres del Consell d'Administració.
  
3. Designació del president del Consell d'Administració.
  
4. Autorització al president del Consell d'Administració perquè faça els actes necessaris per a l'execució del que s'acordarà en esta reunió i atorgar per a això, si és procedent, les escriptures públiques corresponents i demanar la inscripció en el Registre Mercantil.
  
5. Autorització al secretari del Consell d'Administració per a certificar el contingut de l'acta d'esta Junta Universal d'Accionistes i els acords que s'hi prenen.
  
Estan presents tots els socis de la societat, ja que es tracta d'una empresa pública de la Generalitat que n'és el soci únic.
  
Després de la deliberació oportuna, en què no hi ha intervencions la constància de les quals se sol·licite, el Consell de la Generalitat, en la seua condició de Junta General d'Accionistes, amb el caràcter d'Universal, per unanimitat,
  
ACORDA
  
Primer
  
El cessament com a membres del Consell d'Administració de la mercantil Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS), agraint-los els servicis prestats, de tots els seus components.
  
Segon
  
Nomenar, pel termini de cinc anys, com a membres del Consell d'Administració de la referida mercantil els senyors següents:
  
- Vicente Rambla Momplet.
  
- Melchor Hoyos García.
  
- Manuel Escolano Puig.
  
- Alfonso Bataller Vicent.
  
- Manuel Cervera Taulet.
  
- Eloy Jiménez Cantos.
  
- José Miguel Escrig Navarro.
  
En conseqüència, el nombre de membres del Consell d'Administració és de 7, i 9 és el nombre màxim que en preveu l'article 10.1 dels estatuts.
  
Tercer
  
D'acord amb el que disposa l'article 10.1 dels estatuts socials, nomenar per a exercir el càrrec de president del Consell d'Administració de l'Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS), Vicente Rambla Momplet.
  
Quart
  
Autoritzar el president del Consell d'Administració perquè puga realitzar tots els actes siguen necessaris per a l'execució del que s'ha acordat en la present reunió, atorgar per a això, si és procedent, les escriptures públiques corresponents i demanar la inscripció en el Registre Mercantil.
  
Cinqué
  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i dels acords que s'hi prenen.
  
Estos acords es transcriuen literalment.
  
No s'han debatut més assumptes que els ressenyats en l'orde del dia. S'aprova l'acta corresponent a la present reunió de la Junta General d'Accionistes, amb el caràcter d'Universal, de la mercantil Institut per a l'Acreditació i Avaluació de les Pràctiques Sanitàries, SA, Societat Unipersonal (INACEPS).
  
València, 7 de novembre de 2003
  
El conseller secretari del Consell de la Generalitat,